પ્રથમ, તો હું થોડી ક્ષણો માટે શાંત થઇ ગયો, પછી હું હસ્યો અને ત્યારબાદ હું ખડખડાટ હસ્યો અને ત્યારબાદ હું ગંભીર થયો. હું પ્રથમ શાંત થઇ ગયો કારણકે હું ઈચ્છતો હતો કે જે સવાલ છે તે ઊંડે સુધી ઉતરે. મારામાં નહિ, પેલી સ્ત્રીની અંદર. હું માનું છું કે કોઈ પણ સવાલનો જવાબ શ્રેષ્ઠ રીતે આપવો હોય તો એ પછી જ આપવો જયારે પ્રશ્ન પૂછનારને પણ પોતાનો પ્રશ્ન બરાબર સાંભળવાનો મોકો મળે. હું હસ્યો કારણકે હું જાણતો હતો કે આ કોઈ સવાલ નહોતો પણ સીધો હુમલો જ હતો અને માટે પહેલી વાત તો ત્યાં કોઈ જવાબની જરૂર હતી જ નહી. હું ખડખડાટ હસ્યો કારણકે કોઈ પણ ચુનોતી સામે મારો કુદરતી પ્રતિભાવ જ એ હોય છે.